Srijeda 25.3.2020.

**HRVATSKI JEZIK**

**Medijska kultura: Snjeguljica i sedam patuljaka, W.Disney**

Danas još imate vremena pogledati crtić i riješiti listić.

Ne zaboravite mi ga poslati do sutra ujutro!

**Tko je sve napravio, neka iskoristi vrijeme i vježba čitati neki tekst! Obavezno čitaj naglas! ☺**

Prilagođeni program – vježbati čitanje, tekst po želji

**MATEMATIKA**

**Zamjena mjesta faktora – obrada**

Današnje gradivo nije teško, tako da budi bez brige.

Za početak otvori udžbenik na strani 62., riješi pod ZNAM, zapiši naslov u bilježnicu i pročitaj o čemu se radi.

Pogledaj prezentaciju koja se nalazi na web stranici.

Nakon što si pročitao, prepiši plan ploče, riješi 63.stranu udžbenika i zbirku na 92.

 Školski rad 25.3.2020.

 **ZAMJENA MJESTA FAKTORA**

Ako faktori zamijene mjesta, umnožak ostaje nepromijenjen.

4·2꞊2+2+2+2꞊8 2·4꞊4+4꞊8

 5·3꞊15 3·5꞊15

4·6꞊24 6·4꞊24

Prilagođeni program – pročitati nastavnu jednicu Zamjena mjesta faktora u svom udžbeniku, riješiti zadatke i prepisati plan ploče.

**PRIRODA I DRUŠTVO**

**ZANIMANJA LJUDI U ZAVIČAJU – obrada**

Razmisli, čime se sve ljudi bave u tvom zavičaju? Što misliš, jesu li sva zanimanja jednako važna? Što bi ti volio/ voljela biti kad odrasteš?

**Otvori udžbenik na 88.strani i pročitaj tekst na 88.i 89.**

Nakon što si pročitao, pokušaj usmeno odgovoriti na moja pitanja i popričaj s roditeljima o tome: Što je posao učenika? Što je posao učiteljice? Što je posao prodavačice u dućanu? Što je posao policajca?

Koja su zanimanja česta u našem zavičaju i koja pomagala rabe ljudi u tim zanimanjima? Kakvu radnu odjeću nose? Jesu li ta zanimanja važna?

Sada prepiši plan ploče i odgovori na pitanja koja se nalaze na planu ploče.

 Školski rad 25.3.2020.

 ZANIMANJA LJUDI U ZAVIČAJU

Medicinska sestra – pomaže ljudima da ozdrave. Koristi lijekove i tlakomjer.

Vatrogasac – gasi vatru. Koristi kagicu, uređaj za gašenje.

Kuhar – kuha jela. Koristi lonce, kuhaču.

Učiteljica – uči djecu. Koristi knjige, kredu, ploču.

**SVA SU ZANIMANJA JEDNAKO VRIJEDNA I VAŽNA.**

Koja su zanimanja tvojih roditelja i što oni koriste od pomagala u svom poslu?

Što misliš, kako bi izgledao svijet bez frizera?

Kako bi izgledao svijet bez liječnika?

Nacrtaj što bi ti volio biti jednoga dana.

Prilagođeni program – pročitati Zanimanja ljudi u svom zavičaju, prepisati plan ploče.

**LIKOVNA KULTURA**

Budući da smo u nedjelju, 22.3., obilježili Dan voda, a znamo koliko nam je ona potrebna u životu, danas ćeš napraviti rad povodom toga dana.

Ako kod kuće imaš **pastele**, koristi ih, a ako nemaš onda uzmi **flomastere.**

Tvoj je zadatak da napraviš neku **vodu** (tekućicu ili stajaćicu) i napišeš poruku svim onim ljudima koji bacaju smeće u vode.

Smiješ koristiti sve boje.

Rad mi poslikaj i pošalji do vikenda. Sretno ☺

**NAPOMENA**: do idućeg sata Likovne kulture (1.4.2020.) prikupi barem 10ak kutijica od čaja, keksi, lijekova i slično.

**SAT RAZREDNIKA**

Izazovi svoje ukućane na neku društvenu igru.

Možda „Čovječe, ne ljuti se“ ili „Crni Petar“...?

Hmm...odaberi sam/ sama što ćete igrati ☺